জানাগেছে, স্থানীয় জামালপুর সরকারি প্রাথমিক বিদ্যালয় ম্যানেজিং কমিটি গঠন নিয়ে সম্প্রতি-জামালপুর গ্রামের বাসিন্দা ও ইউনিয়ন আ.লীগের অর্থ সম্পাদক খসরু মিয়া এবং বিএনপি নেতা সুহেল খান টুনুর মধ্যে বিরোধ দেখা দেয়। এর মধ্যে সুহেল খান টুনুর চাচাতো ভাই ছাত্রলীগ নেতা সাব্বির মিয়া স্থানীয় ধাওরাই বাজারের সড়কের পাশে সরকারি জমিতে ঘর নির্মাণ করে ভাড়া দেন। এতে প্রতিবাদী হয়ে উঠেন খসরু মিয়ার ভাই কাওছার মিয়া। এ নিয়ে গত প্রায় এক মাস আগে কাওছার মিয়া জগন্নাথপুর উপজেলা নির্বাহী কর্মকর্তার নিকট লিখিত অভিযোগ দায়ের করেন। উক্ত অভিযোগের আলোকে ৩১ অক্টোবর বুধবার স্থানীয় তপশিল অফিসের সরকারি কর্মকর্তারা ঘটনাস্থল পরিদর্শন করেন এবং অভিযোগের বিষয়ে প্রতিবাদী যুবক কাওছার মিয়ার সাথে কথা বলেন।